Diari Oficial de la Generalitat Valenciana


Sumari del DOGV 6259, del 04-05-2010 (2010/4643)

RESOLUCIÓ de 26 d'abril de 2010, del director general del Secretariat del Consell, de la Conselleria d'Indústria, Comerç i Innovació, per la qual es disposa la publicació del conveni marc de col·laboració entre el Consell de Cambres de Comerç, Indústria i Navegació de la Comunitat Valenciana i el Tribunal de Defensa de la Competència de la Comunitat Valenciana, en matèria de promoció i defensa de la competència.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6259

Data del DOGV
:   04-05-2010

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2010/4643


Data del document
:   26-04-2010

Organisme emissor
:   Conselleria d'Indústria, Comerç i Innovació

Tipus de document
:   Resolució

Descriptors 

:   * Tribunal de Defensa de la Competència de la Comunitat Valenciana
    * política de competència
    * cooperació administrativa
    * cambra de comerç i indústria

RESOLUCIÓ de 26 d'abril de 2010, del director general del Secretariat del Consell, de la Conselleria d'Indústria, Comerç i Innovació, per la qual es disposa la publicació del conveni marc de col·laboració entre el Consell de Cambres de Comerç, Indústria i Navegació de la Comunitat Valenciana i el Tribunal de Defensa de la Competència de la Comunitat Valenciana, en matèria de promoció i defensa de la competència.  
 [2010/4643]  
El Consell de Cambres de Comerç, Indústria i Navegació de la Comunitat Valenciana i el Tribunal de Defensa de la Competència de la Comunitat Valenciana han subscrit, després de la tramitació prèvia reglamentària, el 22 de setembre de 2009, un conveni marc de col·laboració en matèria de promoció i defensa de la competència.  
En compliment del que establix l'article 3.4 del Decret 20/1993, de 8 de febrer, del Consell, cal publicar en el Diari Oficial de la Comunitat Valenciana l'esmentat conveni, que ha quedat inscrit en el Registre de Convenis de la Generalitat amb el número 0572/2010, i que figura com a annex d'esta resolució.  
Valencia, 26 d'abril de 2010.- El director general del Secretariat del Consell: Ángel Mompó Romero.  
Conveni marc de col·laboració entre el Consell de Cambres de Comerç, Indústria i Navegació de la Comunitat Valenciana i el Tribunal de Defensa de la Competència de la Comunitat Valenciana, en matèria de promoció i defensa de la competència.  
València, 22 de setembre de 2009  
Reunits  
D'una part, Fernando Castelló Boronat, com a president del Tribunal de Defensa de la Competència de la Comunitat Valenciana, d'ara en avant TDCCV, en virtut de les atribucions que té conferides quant al seu càrrec  
I d'una altra part, Arturo Virosque Ruiz, com a president del Consell de Cambres de Comerç, Indústria i Navegació de la Comunitat Valenciana, d'ara en avant Consell de Cambres, en nom i representació del mateix i, igualment, en virtut de les atribucions que té conferides quant al seu càrrec, d'acord amb el que disposa l'article 119.4.d de la Llei 14/2005, de 23 de desembre, de Creació del Tribunal, i en l'Estatut aprovat per Decret 169/2006, de 10 de novembre, del Consell.  
Exposen  
Primer  
Que en virtut de la Llei 14/2005, de 23 de desembre, de la Generalitat va ser creat el Tribunal de Defensa de la Competència de la Comunitat Valenciana com a entitat autònoma de caràcter administratiu dotada de personalitat jurídica pròpia i plena capacitat d'obrar per als seus fins, i en especial per a preservar el funcionament competitiu dels mercats autonòmics valencians i garantir l'existència d'una competència efectiva en estos, exercint les funcions arreplegades en l'esmentada llei.  
Segon  
Per la seua part, en virtut de l'article 36 de la Llei 11/1997, de 16 de desembre, de la Generalitat Valenciana, de Cambres de Comerç, Indústria i Navegació de la Comunitat Valenciana, el Consell de Cambres es configura com a corporació de Dret Públic amb personalitat jurídica pròpia i plena capacitat d'obrar per al compliment dels seus fins, i està integrat per les Cambres de Comerç d'Alcoi, Alacant, Castelló, Orihuela i València, desenrotllant les funcions que se li atribuïxen en l'article 37 de l'esmentada llei.  
Tercer  
Que ambdós parts consideren aconsellable promoure la col·laboració activa en matèria de promoció i defensa de la competència en l'àmbit territorial de la Comunitat Valenciana, sense detriment de l'exercici de les activitats que, en l'actualitat o en el futur, puguen dur a terme per separat en l'exercici de les seues competències respectives.  
Quart  
Que, en conseqüència d'allò que s'ha exposat, és desig d'ambdós parts subscriure un conveni de col·laboració, d'acord amb les següents:  
Clàusules  
Primera  
El present conveni té l'objecte d'establir el marc de referència, per a la col·laboració entre el Consell de Cambres i el TDCCV en matèria de promoció i defensa de la competència.  
Segona  
La col·laboració entre ambdós parts podrà preveure, entre altres els aspectes següents:  
a) Realització conjunta de programes específics d'investigació, estudis, publicació i difusió de resultats en temes d'interés comú sobre promoció i defensa de la competència.  
b) Realització de jornades científiques i formatives, organització de cursos específics, taules redones, seminaris, jornades i congressos, en matèria de competència, de manera conjunta o a iniciativa d'una de les parts.  
c) Intercanvi d'informació que facilite la creació de bases de dades relacionades amb les matèries pròpies d'este conveni, i assessorament mutu per a la planificació, organització i execució d'estudis i investigació en temes d'interés comú.  
d) D'acord amb el que preveu l'article 8 del Decret 169/2006, pel que s'aprova l'Estatut del Tribunal de Defensa de la Competència de la Comunitat Valenciana, el Consell de Cambres de Comerç de València podrà elevar consulta al TDCCV sobre les matèries relatives a les seues funcions.  
e) Execució de totes les activitats estén que relacionades, directament o indirectament, amb l'objecte del present conveni, en particular la difusió d'arbitratge en matèria de defensa de la competència a través de la Cort d'Arbitratge i Mediació de les Cambres de Comerç de la Comunitat Valenciana.  
Tercera  
Cada un dels supòsits concrets de col·laboració requerirà l'elaboració d'un acord específic (addenda al present conveni), on es determinaran els fins i mitjans necessaris per a la seua realització.   
El present conveni no comporta cap gasto. No obstant això, quan el seu desenrotllament exigira aportacions econòmiques per les parts, els costos econòmics així com la participació en estos seran acordats específicament, quedant supeditat que els òrgans de govern competents d'ambdós institucions fiscalitzen i aproven el corresponent gasto. Amb este fi, cada un dels supòsits concrets de col·laboració requerirà l'elaboració d'un acord específic, que s'incorporarà al present per mitjà d'addenda, en què es determinarà els fins i mitjans necessaris per a la seua realització.  
Quarta  
Totes les dades i documentació que les parts coneguen en virtut del present conveni i dels acords específics que s'establisquen com a conseqüència del mateix, han d'utilitzar-se i mantindre's amb la diligència deguda, sense que puguen emprar-se per a fins diferents d'allò que s'ha establit en els dits acords.   
Quant a les dades de caràcter personal, s'efectuarà un tractament correcte d'estos, respectant en tot moment les disposicions de la Llei Orgànica 15/1999, de 13 de desembre, de Protecció de Dades de Caràcter Personal i la resta de disposicions complementàries, així com, si és el cas, la normativa vigent en matèria de secret comercial o industrial.  
Quinta  
Per a l'execució del present conveni i dels acords específics, es crearà una comissió de seguiment integrada per dos membres de cada una de les parts firmants.   
Les parts convenen a resoldre de mutu acord, amb base en el principi de bona fe contractual, les diferències que puguen presentar-se en aplicació d'este conveni i dels acords específics que s'establisquen com a conseqüència d'este.  
Sexta  
Divulgació d'activitats. Ambdós parts podran divulgar en la forma que estimen convenient les accions i experiències que puguen derivar-se de les activitats o programes que realitzen en el desenrotllament del present conveni, llevat que expressament s'acorde establir limitacions a eixa divulgació o determinen la seua confidencialitat. En els elements que donen publicitat o difonguen, per qualsevol mitjà, les activitats que es realitzen en el marc d'este conveni, s'inserirà la imatge gràfica de cada una de les parts.  
Sèptima  
El present conveni entrarà en vigor a partir de la data de la firma i tindrà una vigència de tres anys, renovable a voluntat de les parts, podent ser resolt per qualsevol d'estes, previ avís a l'altra, amb una antelació mínima de dos mesos a la data en què es propose la seua resolució.  
La dita resolució haurà de preveure, si és el cas, la vigència dels acords específics, treballs i compromisos que, en eixe moment, estiguen operatius.  
I en prova de conformitat amb tot això, firmen en el lloc i la data abans indicats.  
Pel Tribunal de Defensa de la Competència de la Comunitat Valenciana  
El president,  
Fernando Castelló Boronat  
Pel Consell de Cambres de Comerç, Indústria i Navegació de la Comunitat Valenciana,  
Arturo Virosque Ruiz